**Clipă suntem**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alergăm către un timp ce ne cuprinde

Venind de nicicând, de niciunde,

Navigăm printre site-uri şi umbre

Către zile tăcute şi sumbre.

Trăim într-o lume nebună

Unde rutina devine stăpână.

Dăm din coate prin marile aglomeraţii,

Ne-mpingem şi ne răstim unii la alţii,

Ne călcăm în picioare să ne urcăm în tramvaie

Şi aşa, tot mai des, ne facem viaţa greoaie.

Ne avântăm în bolizi pe autostradă,

Renunţăm la tot ce e sfânt,

Uităm că suntem doar secundă

Şi trecem nepăsători pe pământ.

Ne amăgim cu clipe de feerie

Ce trec peste noi ca un vânt

Şi uităm să dăruim bucurie

Celor ce-au fost, celor ce sunt.

Uităm de prieteni şi chiar de duşmani

În goana nebună după averi, după bani

Şi pierdem odată cu-acestea dragoste, iubire şi ani.